KENSINGTON TEMPLE Apostolinen varmuus
COLIN DYE AUTENTTINEN USKO:
APOSTOLINEN VARMUUS
Luetaan 2. Piet. 1:1―11.
"Simeon Pietari, Jeesuksen Kristuksen palvelija ja apostoli, -
niille, jotka ovat saaneet yhtä kalliin uskon kuin mekin -
meidän Jumalamme -
ja Vapahtajan Jeesuksen Kristuksen vanhurskaudessa.
Armo ja rauha lisääntyköön teille..."
Alleviivaamme sen, -
sillä se on Jumalan siunaus elämällemme tänä vuonna.
"Armo ja rauha lisääntyköön teille -
Jumalan ja meidän Herramme Jeesuksen tuntemisen kautta.
Koska hänen jumalallinen voimansa on lahjoittanut meille kaiken, -
mikä elämään ja jumalisuuteen tarvitaan, hänen tuntemisensa kautta,-
joka on kutsunut meidät kirkkaudellaan ja täydellisyydellään,
joiden kautta hän on lahjoittanut meille kalliit ja mitä suurimmat lupaukset, -
että te niiden kautta tulisitte jumalallisesta luonnosta osallisiksi -
ja pelastuisitte siitä turmeluksesta, -
joka maailmassa himojen tähden vallitsee, -
niin pyrkikää juuri sentähden kaikella ahkeruudella -
osoittamaan uskossanne avuja, avuissa ymmärtäväisyyttä, -
ymmärtäväisyydessä itsenne hillitsemistä, -
itsenne hillitsemisessä kärsivälli- syyttä, kärsivällisyydessä jumalisuutta,
jumalisuudessa veljellistä rakkautta, -
veljellisessä rakkaudessa yhteistä rakkautta.
Sillä jos teillä on nämä ja ne yhä enenevät, -
niin ne eivät salli teidän olla toimettomia eikä hedelmättömiä -
meidän Herramme Jeesuksen Kristuksen tuntemisessa.
Jolla sitävastoin ei niitä ole, se on sokea, likinäköinen, -
on unhottanut puhdistuneensa entisistä synneistänsä.
Pyrkikää sentähden, veljet, sitä enemmän -
tekemään kutsumisenne ja valitsemisenne lujaksi; -
sillä jos sen teette, ette koskaan lankea; -
sillä näin teille runsain määrin -
tarjotaan pääsy meidän Herramme ja Vapahtajamme -
Jeesuksen Kristuksen iankaikkiseen valtakuntaan."
Rukoillaan. Isä, näillä arvokkailla -
Raamatun ilmestyksen aarteilla -
rukoilemme, että lisäisit Pyhää Henkeä, -
jotta sydämemme näkisi tänään Sanasi selvästi. Jeesuksen nimessä.
Aamen. Toivomme kovasti, että olisimme aitoja kristittyjä -
ja kasvaisimme aitoudessa.
Sisällämme tavoittelemme Hänen läsnäoloaan.
Olemme tulleet osallisiksi Hänen jumalallisesta luonnostaan.
Meissä on uusi luonto. Uudestisyntynyt on uusi luomus.
Hänessä elää Kristus. Hänellä on luonto, -
jolla on Jumalan kaipuu, jano ja nälkä.
Se tahtoo, että into Jeesusta kohtaan viriää niin palavaksi, -
että se karkottaa pois muut kaipuut.
Kaipaamme olla Hänen kaltaisiaan ja aitoja.
Mutta miten pystymme siihen, jos olemme epävarmoja sen suhteen, -
ketä olemme Kristuksessa ja mitä Hän on tehnyt meissä?
Uskon Pietarin vastaavan tähän.
Pietari osoittaa, että voimme olla varmoja uskomme aitoudesta -
ja uskon lujasta perustuksesta.
Tämä on nyky-yhteiskunnan yksi ongelma.
Uskoa pidetään mielipidekysymyksenä ja henkilökohtaisena asiana.
Kukaan ei oleta, että nämä asiat pitävät paikkansa.
Jokainen valitsee, mihin uskoa. Jos se auttaa ihmistä, hyvä.
Mutta uskomme ei ole kuin epämääräinen pilvi.
Se ei ole mielikuvituksen tuotetta.
Uskomme lepää vakaalla perustuksella.
Ef. 2:20 puhuu tästä vakaasta perustuksesta.
"...apostolien ja profeettain perustukselle rakennettuja..."
Perustukselle ei rakenneta, ellei uskota sen olevan varma.
"...apostolien ja profeettain perustukselle rakennettuja, -
kulmakivenä itse Kristus Jeesus".
Perustus on Jeesus. Hän on kallio, perustus.
Muuta perustusta ei ole. On vain Jumalan laskema perustus.
Perustus on itse Kristus.
Kuka Hän on. Mitä Hän tuli tekemään. Hänen työnsä elämässämme.
Perustuksemme on Kristus. Kiinnity Jeesukseen. Siinä varma perustus.
Tässä kuvaillaan perustusta, joka ilmenee kahden tehtävän kautta.
Apostolien ja profeettojen kautta.
Nämä ovat yksinkertaisia nimikkeitä. Apostolinen varmuus -
ja profeetallinen varmuus.
Tässä asiayhteydessä se tarkoittaa, -
että saamamme sanoma on aito silminnäkijäkertomus.
Apostolit olivat paikan päällä. He vaelsivat Jeesuksen kanssa.
He söivät Jeesuksen kanssa. Näkivät Hänen ihmetekonsa.
Kuulivat Hänen opetuksensa ja sitten kertoivat niitä eteenpäin.
Osia kirjoitettiin siellä täällä.
Sitten evankeliumin kirjoittajat apostolisessa arvovallassa -
kokosivat ne evankeliumeiksi.
Evankeliumit nojaavat apostolien silminnäkijätodistusten varaan.
Nämä olivat paikalla. Näkivät ja kuulivat.
Profeetallinen varmuus puolestaan -
ei pelkästään puhu tosiasioista tutkimusten valossa.
Se ei ole tutkivaa journalismia: Mitä tapahtui? Montako oli läsnä?
Silminnäkijöiden haastatteluja. Kokosivat yhtenäisen kertomuksen.
Se ei ollut vain apostolista todistusta vaan profeetallista ilmestystä.
Asioita tutkiessa huomaa, -
että Uusi testamentti lepää historiallisen perustuksen varassa.
UT:n ulkopuolisesta tutkimuksesta ja historian selonteoista -
saa paljon tietoa Jeesuksesta.
Uudesta testamentista ja myös Uuden testamentin ulkopuolelta.
Saa tietää, että Jeesus syntyi. Että Hänet ristiinnaulittiin.
Että Hän teki ihmeitä. Että Hänen kerrotaan nousseen kuolleista.
Että monet uskoivat Hänen olleen Messias. Ne kaikki ovat tosiasioita.
Se ei tapahtunut syrjässä vaan avoimesti.
Uskon ymmärtämiseen tarvitaan kuitenkin muutakin kuin tosiasioita.
Varhaiset apostolit saivat myös profeetallista ilmestystä -
selittämään ja tulkitsemaan tosiasioita.
Esimerkiksi tosiasia, että Jeesus kuoli ristillä.
Se on historiallinen tosiasia.
Mutta tarvitaan profeetallista ymmärrystä, miksi Hän kuoli ristillä -
ja millaisen vastauksen risti vaatii meitä antamaan.
Jeesus kuoli ristillä synnittömänä.
Hän ei kuollut omien syntiensä vaan maailman syntien tähden.
Se on profeetallista ilmestystä: Kuka Hän on. Mitä se tarkoittaa elämässäsi.
Että Hän ei ole vain jokin juutalainen Messias. Hän on kaiken Herra, -
minkä ylösnousemus osoittaa. Näiden asioiden merkitys on taltioitu.
Pietari jatkaa saman 2. Piet. kirjeen luvun 1 jakeessa 16.
Se osoittaa, että tosiasioiden tarkistaminen ja asioiden selvittely -
ei ole vain jokin moderni tieteellinen, järkiperusteinen lähestymistapa.
Jokainen ihminen jokaisessa sukupolvessa haluaa tietää, -
onko tämä sepitelmää ja miten voi tietää, että se on totta.
Totuuden selvittäminen on ominaista ihmishengelle.
Emme halua uskoa sepitelmään. Haluamme tietää, onko se totta.
Pietari ymmärtää sen. Hän tekee selväksi jakeessa 16: -
"Sillä me emme seuranneet viekkaasti sommiteltuja taruja..."
Eikö näin sanota yhä? "Tämä kaikki on tarua.
Sepitelmää, myyttiä, legendaa. Taruja."
Pietari sanoo: "...emme seuranneet [...] taruja tehdessämme teille -
tiettäväksi Herramme Jeesuksen Kristuksen voimaa ja tulemusta, -
vaan me olimme omin silmin nähneet hänen valtasuuruutensa."
Voitte luottaa tähän. Tämä on tosiasia. Voitte rakentaa elämänne sen varaan.
Se perustui paikkansa pitävään selontekoon ja tulkintaan.
Lisäksi se lepää -
yliluonnollisen hengellisen kokemuksen varassa.
Varhaiset apostolit vaelsivat Jeesuksen kanssa.
Evankeliumeista näkee, etteivät he olleet hengellisesti kovin taitavia.
Jeesuksen piti tolkuttaa asioista.
On yksi asia tietää tosiasiat -
mutta on aivan eri asia omata ilmestys Kristuksesta sydämessä ja hengessä.
Selvimmistä raamatunkohdista yksi on Matt. 16, jossa Jeesus keskustelee -
opetuslasten kanssa Kesarean Filippissä.
Jeesus kutsui heidät koolle ja sanoi: -
"Kenenkä ihmiset sanovat minun olevan?"
Opetuslapset kertoivat mielipiteitä. "Joku sanoo niin. Joku näin."
Jeesus kysyy: "Kenen te sanotte minun olevan?"
Innoituksen salamaniskusta Pietari pomppasi ylös ja sanoi: -
"Sinä olet Messias, elävän Jumalan Poika."
Matt. 16:16: "Sinä olet Kristus, elävän Jumalan Poika".
J. 17. "Jeesus vastasi ja sanoi hänelle:
'Autuas olet sinä, Simon, Joonaan poika, sillä ei liha eikä veri -
ole sitä sinulle ilmoittanut, vaan minun Isäni, joka on taivaissa.'"
Isä ilmoittaa Jeesuksen todellisen identiteetin.
Kutsumme tätä uudestisyntymiseksi, -
kun saamme yliluonnollista ilmestystä, joka lepää varmalla perustuksella -
mutta vaatii silti Pyhältä Hengeltä suoraa ilmestystä, -
jossa tiedät sydämellä, että Jeesus Kristus on Herra -
ja että Hän on sinun Kristuksesi ja Herrasi.
Annat elämäsi Kristukselle, koska olet kohdannut Hänet -
uskossa Pyhän Hengen kautta.
Apostoli Pietari sanoo ihmeellisesti, -
että tämä aidon Kristus-ilmestyksen kokemus on jatkuvaa.
Sitä on jatkunut hänen sukupolvestaan aina päiviimme asti.
Se on silti muutakin kuin vain tieto, kuka Kristus on, -
ja sydämen kokemus ja ilmestys siitä, kuka Jeesus on.
Se alkaa vaikuttaa elämään.
Meillä täytyy siis olla varmuus, että Jumala tekee työtä meissä.
Hän, joka on aloittanut meissä hyvän työn, jatkaa sitä, -
kunnes se tulee päätökseen, Kristuksen kaltaisuuteen.
Kun olemme ottaneet Kristuksen Vapahtajaksi ja Herraksi, -
Jumala tahtoo, että sisimpäämme muotoutuu Kristuksen luonne -
ja että se kasvaa, kehittyy ja alkaa muovata elämäämme, -
niin että näytämme Häneltä ja alamme muotoutua Hänen kuvakseen.
Tarvitsemme varmuutta siitä, että etenemme.
Ja että olemme Kristuksen aitoja opetuslapsia.
Miten se tapahtuu?
Pitkälti yhteyden kautta, ystävät.
Aidon yhteyden kautta.
En nyt puhu vain muutamasta hengellisestä ystävästä.
Parista tenniskaverista, tai mikä sitten onkin juttusi.
Puhun ihmisistä, jotka kokoontuvat saman tavoitteen ääreen: -
jotta Kristus saisi muodon teissä ja saisitte Pyhän Hengen voiman.
Ja sinä vaikutat samoin heihin. Avaudutte toinen toiselle.
Kannustatte toisianne.
Kun teette niin, Pyhä Henki alkaa virrata ja muodostuu yhteys.
Näet veljessäsi Kristuksen. Veli näkee Kristuksen sinussa.
Mitä ikinä onkin meneillään. Yleensä paljon, jos olemme rehellisiä.
Kun riisuu pyhänaamarin ja katsoo pinnan alle, -
totisesti liha haisee. Kaikilla meillä. Turha teeskennellä.
Kun tutustuu johonkuhun ja raapaisee pintaa syvemmältä, -
näkee asioita, jotka järkyttäisivät, ellei samoja asioita olisi sinussakin.
Olemme samassa veneessä, mutta se ei ole tarinan loppu, -
sillä emme ole lihassa vaan hengessä. Kristus asuu meissä.
Kun luomme yhteyden Kristukseen toisissamme, -
voima alkaa virrata ja tapahtuu muutos.
Siksi tässä seurakunnassa emme usko vain tilaisuuksissa käymiseen -
ja sunnuntaijumalanpalveluksiin. Kiitos Jumalan olette täällä.
Tulkaa uudelleen ja tuokaa mukananne kuusi muuta.
Tahdomme yhteisöjuhlien kasvavan, mutta päivittäinen yhteys on tärkeää.
Siksi rakennamme seurakuntaa niin, että jokainen voi -
olla hengellisessä suhteessa ja pienryhmissä, -
jossa voi avata sydämensä, alkaa palvella toinen toistaan -
ja kasvaa todellisessa kristillisessä yhteydessä.
Toisesta uskovasta voi aina löytää jotain Jeesuksesta. Se on mahtavaa.
Aamen. Joskus pitää hieman kaivaa.
"Miten tuokin voi käyttäytyä noin ja sanoa itseään uskovaksi?"
Jos uskaltaa sanoa sen ääneen, kuulee samaten: -
"Ajattelin juuri samaa sinusta."
Kun lopetamme tuomitsemisen ulkokuoren mukaan -
ja hengellisyyden arvioimisen lihan mukaan, -
huomaamme, että meissä jokaisessa on jotain kaunista: Kristus meissä.
Kristus sinussa. Siitä kristinuskossa ja kristillisessä yhteydessä on kyse.
Halleluja. Kristuksen kuvaksi muotoutuminen.
Niinpä Pietari laskee tavalla tai toisella -
apostoliset perustukset.
Hän aloittaa: "Simeon Pietari [...] palvelija..."
Olen iloinen, että hän sanoo ensin sen.
"...palvelija ja apostoli."
Hän sanoi olevansa palvelija ensin.
Se on todellista apostoliutta ja johtajuutta.
Ihminen tajuaa olevansa vain Jumalan palvelija.
Sana "palvelija", on ainoa titteli, jonka itse hyväksyn, -
"vanhempi palvelija".
Jos palvelija on juoksupoika, -
vanhempi palvelija on iso juoksupoika.
Sellaisena pidän itseäni.
Kristuksen palvelijana. Toki se on pyhää palvelusta.
Hoidamme Jumalan tehtävänantoja. Teemme sen pelolla ja vavistuksella.
Pyrimme ensinnäkin olemaan Kristuksen kaltaisia elämässämme -
ennen kuin alamme saarnata muille.
Palvelija. Viettää ja vuodattaa elämämme toinen toisemme hyväksi.
Varmistetaan, että meillä on tänä vuonna palvelijan henki.
Se säästää meidät paljolta.
Tässä sanotaan: "Kristuksen palvelija ja apostoli".
Kun hän kuvailee itseään apostoliksi, -
hän ei puhu sellaisista apostoleista, joita näemme nykyään.
Heitä on olemassa tänäänkin, mutta nämä apostolit olivat perustuksia.
Heidät oli laskettu kristillisen seurakunnan perustukseksi.
He kantoivat apostolista arvovaltaa ja apostolista ilmestystä.
He olivat varmistamassa, -
että Jeesuksen opetus välitettiin sukupolvelle oikein -
ja rakennettiin kristillisen seurakunnan perustukseksi.
Kuten sanoin, uskomme lepää näiden aitojen perustusten varassa.
Jumalan Sana, apostolinen todistus ja täysi apostolinen innoitus.
Se sopii koko Raamattuun, mutta etenkin Uuteen testamenttiin.
Uuden testamentin kirjoitukset eivät ole ihmisten sepitelmiä.
Ne ovat taltioitua Jumalan Sanaa.
Voimme luottaa Raamattuun ja rakentaa elämämme sen varaan.
Raamattu muovaa ajatteluamme ja luonnettamme.
Raamattu tietysti avaa oven, jotta voimme nähdä, kuka Jeesus on.
Apostoliset perustukset ja tietysti apostolinen kokemus.
Pietari jatkaa: "...niille, jotka ovat saaneet -
yhtä kalliin uskon kuin mekin".
Mietitään sitä hetki.
Raamattua lukiessa ajattelee joskus, että he olivat suuria Jumalan ihmisiä.
Toki he olivatkin merkittäviä ihmisiä.
Mutta merkittävintä heissä eivät olleet he itse -
vaan se, mitä Jumala saavutti heidän kauttaan. Se on merkittävää.
Mietitään varhaisia apostoleja.
Pietari oli lörppösuu, kun Jeesus oli läsnä.
Hän oppi vähitellen ja hitaasti.
Karkea timantti, joka piti hioa.
Hän todellakin selvisi siitä.
Jumala pystyi käyttämään häntä -
uuden, hienon Kristuksen seurakunnan rakentamisessa.
Hänellä oli näkyvä rooli. Hän puhui apostolisella arvovallalla.
Kirjoitti Raamattuun, kuten luimme tänään. Hienoa.
Voi kuvitella, että apostolinen usko on varmasti säväyttävää.
Saatat katsoa elämääsi ajatellen, -
että olet kalpea peilikuva näistä suurista Jumalan miehistä.
Se ei pidä paikkaansa.
Pietari sanoo: "Teidän uskonne on samanarvoista.
Se on samanlaista uskoa kuin se, minkä me saimme."
Se ei ole ylpeilyä, sillä se on jotain, mitä olemme saaneet.
Se ei ole ansiotamme. Me emme pinnistelleet emmekä ponnistelleet.
Se on Jumalan lahja. Usko on lahja Jumalalta.
Moniko on kuullut Corrie ten Boomista? Jotkut eivät.
Hän on nyt Jeesuksen luona.
Vuonna 1944 natsit veivät Corrie ten Boomin -
ja muutamat hänen perheestään. Natsit miehittivät silloin Hollantia.
Ten Boomit pelastivat juutalaisia kätkemällä heitä kotiinsa.
Heidän pelastamansa juutalaiset yhtä lukuun ottamatta pelastuivat.
Ten Boomin perhe paljastui.
Natsit pidättivät heidät ja lähettivät heidät keskitysleirille.
Näin Corrie ten Boom sanoi tuon kokemuksen jälkeen.
Voit kuvitella, miten hirvittävää se oli, jos yhtään tunnet historiaa.
Uutisissa ja mediassa on viime aikoina puhuttu paljon -
ensimmäisestä ja toisesta maailmansodasta.
Nuoret kiinnostuvat siitä yhä enemmän.
He tajuavat, että 1900-luvun historiassa on paljon sellaista, -
mistä he eivät tiedä.
Voit itsekin ottaa selvää holokaustin kauhuista.
Näin hän sanoi kokemuksen jälkeen: -
"Kun jäljellä on vain Kristus, huomaa, että Hän on kaikki, mitä tarvitsemme."
Mielenkiintoista.
"Kun jäljellä on vain Kristus, huomaa, että Hän on kaikki, mitä tarvitsemme."
Niinä kuukausina, lähelle vuotta...
Hän vapautui kirjanpitovirheen seurauksena.
Betsy-sisar kuoli keskitysleirillä.
Hän oppi, että kun kaikki muu riisutaan pois, -
kun jäljellä ei ole mitään, kun perhe otetaan pois, -
kun omaisuus viedään pois, -
kun jäljellä ei ole yhtikäs mitään, -
silloin huomaa, miten paljon Kristus merkitsee.
Ei odoteta niin kauan, kunnes kaikki on riisuttu pois.
Eletään sen mukaan jo nyt. Se onnistuu asettamalla Hänet ykköseksi.
Kaikki tämä tulee tuloksena Kristuksen herruudesta elämässäsi.
Sitten Pietari tulee siihen, mitä itse pidän tänään -
Pyhän Hengen siunauksena elämäsi yllä.
Jae 2. "Armo ja rauha -
lisääntyköön teille". Pysähdytään tähän hetkeksi.
Älä jätä sitä tähän. Tässä puhuu Pyhä Henki.
Nämä sanat annettiin Pietarille, ei vain hänen omaa sukupolveaan varten.
Tämä on Jumalan sydän. Hän haluaa siunata sinua -
ja sanoa sinulle tänään: "Armo lisääntyköön."
"Rauha lisääntyköön." Mikä siunaus!
Saatat sanoa: "Olisin odottanut: pankkitilisi lisääntyköön."
"Siunaukseni lisääntyköön."
Kaikki Hänen siunauksensa virtaavat armosta.
Jos sinulla on Kristuksen armo ja voima ja jos Hänen rauhansa -
hallitsee sydämessäsi, sinulla on kaikki, mitä ikinä tarvitset, -
sillä sen kautta voit asettaa kaiken muun elämässäsi oikealle sijalle.
Iloitse, iloitse ja iloitse.
Hän antaa meille Hänen tuntemisensa, -
joka kertoo maailmalle: -
"Jumala riittää.
Olen tyytyväinen Jeesuksen kanssa."
Kun saan haavan, vuodan verta. Kun minut hylätään, sattuu.
Kun asiat menevät pieleen, suren. Olen kuin kaikki muutkin.
Mutta uskoni ei perustu näihin asioihin.
Tiedän, mitä on, kun katse on kiinnitettynä Jeesukseen -
ja Jumalan kirkkauteen, joka tekee työtään minussa.
Voin sanoa: "Halleluja! Katseeni on Kristuksessa, -
ja Hän riittää."
Sitä ei tarvitse edes sanoa. Muut näkevät sen.
Sitä tarkoittaa -
omata uskon autenttiset tulokset, osallisuus Kristukseen.
Sen nauttiminen, kuka Hän on. Syvenevä suhde Häneen, -
joka on Isä, Poika ja Pyhä Henki.
Kolme yhdessä ja kolme yhtenä.
Isä, Poika ja Henki yhteydessä toisiinsa jumalallisessa luonnossaan.
Isä rakastaa Poikaa, Poika Isää.
Isällä on yhteys. Jumalan Henki, rakkauden ja yhteyden Henki.
Niin todellinen, että Hänkin on kolminaisuuden kolmas persoona.
Siitä me nautimme.
Se on elämämme prototyyppi Jumalan valtakunnassa.
Kristuksen tuntemisen kautta. Kristuksen yhteisönä -
koemme Hänen voimansa ja läsnäolonsa aina, kun kokoonnumme.
Kaksi, kolme tai tuhat.
Hänen läsnäolossaan meitä muovataan Hänen kuvakseen, -
jotta voisimme heijastaa Isän, Pojan ja Hengen rakkautta -
ja suhdetta, joka meillä on Häneen ja muihin.
Se heijastakoon sitä, kuka Jumala on, tälle maailmalle.
Kun päätämme opetusta tänään, -
autenttinen usko ja apostolinen varmuus kertovat meille, -
että Jumalan tuntemuksemme on henkilökohtaista, -
kokemuksellista ja yhteisöllistä. Jaamme sitä yhdessä.
Suomennos: Marianne Tenetz